
La peste 13 ani de la ceea ce încă mai numim «Revoluția Română», scenariul pe 
care nu puteam decât să-l presupunem s-a conturat în timp. De ce noua putere, care 
s-a impus în decembrie '89, a refuzat colaborarea cu partidele istorice renăscute? De 
ce aceeaşi putere a folosit minerii în iunie '90 (cine-şi mai aduce aminte de mineriadă 
după 13 ani?) pentru eliminarea opoziţiei de pe eşicherul politic? De ce nu au fost 
restituite până astăzi proprietăţile abuziv confiscate de comunişti, când în Albania 
comunismului celui mai dur ele au fost retrocedate în primul an de regim post-comunist, 


2 integral şi pe cale administrativă? În favoarea cui marea privatizare a fost amânată 


“până astăzi, când partenerii externi nu mai sunt interesaţi în a cumpăra întreprinderi 
care au acumulat datorii imense? De ce nu a fost iniţiat procesul comunismului, de ce 
se păstrează tăcerea asupra teroriștilor din decembrie '89, asupra mineriadelor, asupra 
identităţii clasei politice şi a noilor îmbogăţiți? 

Calea românească către democraţie şi capitalism a fost urmarea unui mod de 
gândire şi acţiune neconcordant, o reacţie osmotică în care nomenclatura partidului şi 
Securitatea au antrenat cei 4 milioane de membri de partid şi peste un milion de 
informatori şi colaboratori ai Securităţii, cu toţii doritori să-şi păstreze micile sau marile 
avantaje ale trecutului, să nu fie traşi la răspundere pentru faptele lor şi mai ales să-şi 
păstreze onorabilitatea. Cele cinci milioane, care împreună cu familiile lor constituie 
majoritatea populaţiei, au înţeles încă de la început că tranziția înceată de la societatea 
usocialistă multilateral dezvoltată», cunoscută şi acceptată, la un tip nou de societate 
care să difere cât mai puţin de ceea ce cunoscuseră până atunci, nu se poate face decât 
cu menținerea vechii clase conducătoare. Aici trebuie căutate rădăcinile tendinței de a 
conserva relaţiile economice şi sociale împământenite, care pentru marea majoritate a 
populației constau într-un serviciu sigur chiar dacă prost plătit, locuință modestă dar 
ieftină, asigurări sociale de nivel scăzut dar garantate ş.a.m.d. În ceea ce o priveşte, 
fostei nomenclaturi de partid nu-i rămânea decât calea conservării poziţiei dominante, 
cu prețul abandonării «valorilor socialismului» şi descoperirea avantajelor capitalismului 
pe care cu umor un teoretician al căii româneşti l-a numit «capitalism de cumetrie». 


Schimbarea ideologiei, trecerea închinării de la o Sublimă Poartă la alta, mimarea. 


modificării de stil de la totalitar la democratic, iată preţul avantajos pe care fosta 

nomenclatură comunist-securistă l-a plătit pentru a conserva puterea. Pentru a manevra 
în continuare pe cei cinci milioane şi familiile lor, fosta nomenclatură, azi clasa politică, 
avea nevoie de «idioţii utili» din epoca leninist-bolşevică și a găsit intelectualii de 
serviciu dispuşi să justifice sau măcar să accepte calea românească spre capitalism, 
democraţia originală, social-democraţia autohtonă şi altele asemenea. 

Opoziția democrată, care ar fi putut întrerupe realizarea scenariului post-comunist 
pe timpul mandatului Constantinescu-CDR, nu a făcut-o, acceptând continuarea sce- 
nariului, temporizând reforma şi privatizarea, conservând foştii securişti în «structurile 
informative», neatingându-se de averile făcute din jefuirea băncilor și întreprinderilor 
de stat. Mai mult, devalizarea economiei naționale a continuat, noii guvernanţi s-au 
îmbogățit şi ei, manifestându-se ca o clasă politică alternativă cu aceleaşi pofie, cu 
aceeaşi lipsă de scrupule şi cu aceeaşi insolenţă ca şi clasa politică ce pierduse puterea. 
Lipsa de interes pentru schimbarea mentalităţii comuniste a CDR are o explicaţie în 
biografia principalelor personaje ale momentului: Emil Constantinescu secretar de partid 
(PCR), Petre Roman din nomenclatura comunistă, Mircea Ionescu Quintus informator 
plătit al Securităţii, Ion Diaconescu o prezenţă ştearsă. CDR, care a avut pretenţia de 
a fi o clasă politică alternativă. nu a dovedit prin acțiunile şi mai ales prin inacțiunile 
sale acest lucru, avându-și locul de fapt în clasa politică formată din toate partidele 
parlamentare care au fost sau sunt la putere, de la stânga, PSD şi PRM, până la 

dreapta, PNL şi PNŢCD. Ieşirea din scenă a CDR, care s-a pretins a fi de centru-dreapta, 
a fost mai mult hilară decât dramatică: preşedintele Emil Constantinescu a declarat că 
se retrage din competiţia electorală: «Am fost învins de Securitate», şi aceasta după 
trei ani şi jumătate de preşedinţie când el însuşi numise directorii serviciilor de informații 
care puteau, dacă ar fi existat voință politică, să epureze aceste servicii eliminându-i pe 
foştii securişti. 

Ceea ce caracterizează clasa politică şi lumea afacerilor, de multe ori murdare, 

este dorinţa de respectabilitate; onorabilitate;-care-vine firesc după îmbogățirea fără. 
justă cauză sau frauduloasă de-a binelea. Aceşti oameni doresc să fie respectaţi. tânjese 
după consideraţia şi chiar dragostea concetățenilor lor. Un caz tipic este Sorin Ovidiu 
Vântu, care «acordă» conferințe de presă în care arată cât de păgubit a ieşit el din 
afacerea ENI şi, în final, o trataţie opulentă ziariştilor prezenţi. Publicarea averilor 
demnitarilor, incompletă cum este, ne dă o idee asupra averilor acumulate în doar un 
deceniu. Pentru omul obişnuit, averile demnitarilor sunt mai degrabă o insultă decât 
recunoaşterea propriei neputinţe de a se chivernisi. Ideea larg răspândită, atestată de 
sondajele de opinie, este că în societatea noastră îmbogățirea rapidă nu e posibilă pe 
căi cinstite. 

Deunăzi istoricul Mircea Stănescu, în articolul Consiliul Naţional pentru Studierea 
Arhivelor Securităţii şi problema moştenirii comunismului, publicat în numărul 25 
al «Revistei române de drepturile omului», ne reaminteşte legăturile existente între 
actuala clasă politică şi fosta dar şi prezenta Securitate. Autorul, aidoma copilului din 
poveste, ne spune că împăratul este gol, că legăturile între fosta nomenclatură, 
transformată în clasă politică, şi Securitate continuă în folosul ambelor şi că 
întrepătrunderea lor, urzeala comună, este caracteristică post-comunismului românesc. 
Conexiunea lon Iliescu-Securitate este demonstrată astfel: «Este de notorietate că cei 
care conduceau Uniunea Tineretului Comunist şi primii-secretari ai judeţenelor de 
partid aveau competenţe decizionale asupra anumitor acţiuni ale Securităţii. În 
1956-1957, după revolta din Ungaria şi mişcările studenţeşti corespondente din România, 
Ion Iliescu ocupa un post de conducere în UTC. În această calitate, a participat la 
excluderile din facultăţi ale unor studenţi care erau apoi arestați şi la „demascarea” 
altora (ceea ce reprezintă un tip de tortură psihică specifică țărilor de „democraţie 
populară”). Ulterior el a fost adjunct al primului-secretar de partid al județului Timiş şi 
prim-secretar de partid al judeţului Iaşi... Colegiul (CNSAS, n.n.), cel care a făcut 
investigaţii asupra lui lon Iliescu, s-a mulțumit să constate că nu (mai) are dosar 
personal de Securitate, pentru a opri investigația şi pentru a nu-l asimila colaboratorilor 
poliţiei politice». Despre Adrian Năstase, Mircea Stănescu arată: «... a făcut parte din 
mediile nomenclaturii şi, ca director de studii la Institutul Internaţional pentru Drepturile 
Omului de la Strasbourg, în anii '80 a participat la acţiunile regimului care vizau 
contracararea aşa-numitei „propagande occidentale a drepturilor omului”. În această 
calitate el a fost, în mod sigur, în contact cu Direcţia de Informaţii Externe a Securităţii, 
iar presa română a speculat asupra colaborării sale cu Priboi în acest domeniu». Mircea 
Stănescu dă numeroase alte exemple de colaborare a demnitarilor actuali cu Securitatea, 
pe care nu le putem relua aici. 

Ca şi CNSAS, care are atribuţii în deconspirarea relaţiilor dintre oamenii politici şi 
demnitarii de după Revoluţie şi fosta Securitate, dar nu o face, aşa cum am văzut în 
cazurile preşedintelui şi premierului, şi presa păstrează o discreție amabilă ce se explică 
prin poziţia de şef de stat şi de guvern pe care cei doi o au. Este timpul ca scenariul 
coluziunii între putere şi Securitate, ce s-a dovedit a fi real în ultimii 13 ani, să fie 


cunoscut de cât mai mulți şi conştientizat de alegători. 
Nicolae Henegariu 


[2] 


Intitulat cu modestie «eseu, studiul lui 
| Paul Goma este o lucrare în genul «eseului 
de investigaţie literară), gen făcut celebru de 
nu mai puţin celebrul dizident Alexandr 
Soljeniţin. Ca şi la Soljeniţin ori la alți 
dizidenți din Blocul sovietic, talentul artis- 
tic al celui care a fost numit în mod inspirat 
şi îndreptățit «un Soljenițin român» se 
împleteşte — şi în această din urmă carte — 
cu fina analiză psihologică, cu competenţa 
istoricului şi cu reflecția morală. 

Lucrarea a fost scrisă în februarie 2002, 
| iar de atunci a fost publicată în țară, în serial, 
| în revista «Vatra». Împreună cu o bună parte 
a lucrărilor scriitorului, Săptămâna... poate 
fi găsită, în acces liber, şi pe situl său, la 
adresa www.biblioteca.paulgoma.net, 
unde se află la a doua ediție. Spre deosebire 
de toate celelalte scrieri ale lui Goma apărute 
în România, lucrarea a fost întâmpinată cu o 
tăcere pe măsura subiectului: mormântală 
adică. lar raţiunile acestei tăceri colective par 
să rezide în cu totul altceva decât în «legea 
tăcerii» impusă scriitorului de intelighenţia 
română «interioară», pentru îndrăzneala unui 
«exterior» ca el de a o fi întrebat cu ce se 
prezintă la judecata de apoi a intelectualilor. 
Ele par să stea— cum vom căuta să arătăm în 
continuare — în subiectul însuşi. 

De această dată autorul ne propune o 
interogaţie-meditaţie pe marginea unui 
eveniment istoric bine determinat; cel al 

retragerii trupelor române din Basarabia şi 
Bucovina şi al evenimentelor tragice din 
acelaşi an 1940. În ciuda scurtimii. textul 
este foarte dens, bine închegat, clar, iar 
argumentația impecabilă. Fapt care îl face să 
fie citibil dintr-o suflare, însă greu de 
rezumat. Tocmai de aceea nici nu vom încerca 
să o facem, lăsând plăcerea cititorului, ci îi 
„vom da oarecum ocol. ă 


pa - Întrebarea de început este pusă şi 
urmărită într-o manieră riguros ştiinţifică. Ea 
porneşte de la o observaţie psihologică: 
P aceea că brutalitatea cu care românii i-au 
masacrat pe evrei în timpul celui de-Al 
Doilea Război Mondial îşi are resortul în 
; comportamentul reprobabil şi/sau criminal 
gre al populaţiei neromâne din Basarabia şi 


„+ Bucovina, între care majoritari erau evreii, 
„în perioada retragerii autorităţilor române 
„din teritoriile cedate Uniunii Sovietice în 
i: urma notelor ultimative sovietice din 26 şi 
„ 2Tiunie 1940. Explicaţia autorului pentru 
 - această brutalitate constă în răzbunare. În 
“amplul său studiu asupra exterminării 
„evreilor din Europa (Hasefer, Bucureşti, 
1997, pp. 668-702), Raul Hilberg nu găsea 

- oexplicaţie pentru alternanța dintre, pe de o 
parte, modul neorganizat cu care românii îi 
masacraseră pe evrei şi, pe de alta, stoparea 
"procesului de exterminare cerut insistent de 
germani. Căci termenul de «oportunism 
ambiguu», folosit de autor, nu explică nimic. 
punsul ne apare acum, în urma studiului 
Goma, într-un mod clar: românii îi 


de la Iaşi şi Trenul Morţii), şi în 
L 1 pe aceia — căci cei din Vechiul 
Regat nu au fost deportaţi —, cu o grabă care 

speriase şi îngrijorase chiar şi pe germani, 

cmai pentru că ei aveau problema lor cu 
şi în primul rând cu acei evrei. 
ortul motivaţiei lor poate fi găsit în chiar 


latată de autor. 

Săptămâna roşie 28 iunie-3 iulie 1940 sau Basarabia şi evreii de Paul Goma, 


Editura Museum, Chişinău, 2003, 91 p. 


O asemenea manieră de a pune în- 
trebarea este posibilă pentru că Goma 
stăpâneşte un lucru indispensabil istoricului: 
cronologia. Şi se întreabă ce a fost înainte 
nu pentru a justifica ce a fost după, ci pentru 
a-l explica şi a-l declara ca nejustificabil. 
Cităm: «Oricum, în sarcina şi pe conştiinţa 
României rămân în jur de 200000 de suflete 
— şi se ştie: crima începe de la unu.» (p. 6) 
Deşi poate fi citită ca o invitație implicită la 
un exercițiu de responsabilitate pentru orice 
membru al unei comunități — asumarea 
cinstită a vinei de către români, în paralel cu 
asumarea vinei de către evrei pentru răul făcut 
de conaționalii lor — cartea nu are nimic 
pedagogic. Ea este în egală măsură o manieră 
de exersare a facultăţii intelectualului, 
intelectul, şi un model autentic de examen 
de conştiinţă. 

Principala bază documentară a analizei 
autorului este incontestabilă chiar şi pentru 

lectorul cel mai partizan, fie el sionist ori 
naționalist român: Cartea Neagră — sufe- 
rințele evreilor din România a sionistului 
comunist Matatias Carp (Diogene, Bucu- 
reşti, 1996), Rusia, România şi Basarabia 
a evreului fost comunist Mihail Bruhis (Uni- 
versitas, Chişinău, 1992) şi mărturia evreului 
fost comunist utopic Z.K. Gr. Vindeleanu (în 
«Basarabia», nr. 6, 1991, Chişinău). Înseşi 
rapoartele din epocă ale Armatei şi Jandar- 
meriei Române, publicate de Comunitatea 
Evreiască din România (Evreii din România 
între anii 1940-1944, vol. III, 1940-1942: 
Perioada unei mari restrişti, partea I-a, 
Hasefer, pp. 16-41), sunt, în marea lor majo- 
ritate, seci, fără culoare ideologică şi sunt 
confirmate de celelalte surse. Însă scopul 
publicării lor a fost acela de a anula vera- 
citatea unei părți neprecizate cu ajutorul... 
minunii Securităţii, Mihai Pelin (p.31). 

Paul Goma demistifică, pe rând: dubla 
contabilitate a victimelor dintre evrei (în fapt, 
imputabile ungurilor, includerea în con- 
tabilitate a emigranților, a dispăruţilor, a 
comuniştilor care au optat pentru URSS şi a 
emigraților în Palestina); pretinsa obiecti- 
vitate a lui Matatias Carp; anexarea memoriei 
Şoahului întreprinderii sioniste de spoliere 
a fostelor state comuniste; pretinsa inocență 
a evreilor în instaurarea comunismului în 
Basarabia şi Bucovina şi, ulterior, în Ro- 
mânia; diabolizarea lui Antonescu, cel care, 
pe de o parte, ordonase trecerea Prutului şi 
eliberarea românilor de sub teroarea bol- 
şevică, iar, pe de altă parte, masacrarea 

„evreilor de dincolo de Prut. Şi, în demersul 

său, Goma îndepărtează zgura ideologică ce 
se aşează peste discursul istoric şi peste cel 
moral: sionismul şi naționalism-comunismul 
românesc remanente, 

Mişcare naționalistă evreiască născută 
în perioada de apogeu a statelor naţionale şi 
de maximă expansiune a colonialismului 
european, sionismul politic capătă caracte- 
ristici noi după Holocaust şi după consti- 
tuirea statului Israel. Exclusivismului 
doctrinar tradițional i se adaugă o pedagogie 
specifică a Şoahului: acesta din urmă este 
prezentat ca proba de netăgăduit a validității 
sionismului, iar statul Israel este propus ca 
realizare finală a naţionalităţi evreieşti. În 
plus, începând din 1951 victimele nazismului 
şi militanţii evrei din Rezistență sunt 
comemoraţi împreună, fapt care privilegiază 


o logicăa acţiunii, în dauna inacțiunii; indică 


o distincţie între eroi şi victime, primii în 
teritoriile israeliene, ceilalți în diaspora — 
văzută ca o vale a plângerii, ca o succesiune 
de persecuții, de pogromuri şi de opresiuni. 
Consecința este o neîncredere a sioniştilor 
în lumea exterioară, considerată ostilă şi 
capabilă de distrugere. lar reciproca: criticii 
politicii sioniste (de ocupație şi de segregare 
față de palestineni, de instrumentalizare a 
Şoahului) sunt tratați de antisemiți (dacă sunt 
neevrei) sau de bântuiţi de «ura de sine» 
(dacă sunt evrei). 

Chestionat de Zhe New York Zimes, în 

martie 2001, ce crede despre cartea lui Jan 
T. Gross, Vecinii — care vorbeşte despre ma- 
sacrul de la Jedwabne din Polonia, unde 
polonezii au asasinat, tot după 21 iunie 1941, 
1600 de evrei, pe care i-au acuzat de colabo- 
rare cu NKVD la maltratarea, deportarea şi 
lichidarea fizică a populației locale — Adam 
Michnik s-a întrebat oarecum retoric dacă 
ei, evreii, nu au partea lor de vină în acea tra- 
gedie colectivă (în Restaurația de catifea, 
Polirom, laşi, 2001, pp. 320-340). La noi. 
publicațiile Comunităţii Evreieşti nu fac 
altceva decât să evite această întrebare-asu- 
mare a părţii de vină a evreilor, atit pentru 
comportamentul lor în timpul cedării Basa- 
rabiei şi Bucovinei, cît şi în instaurarea co- 
munismului. Este cazul nu doar al culegerii 
de documente indicată mai sus, ci şi al 
lucrării lui Teodor Wexler şi Mihaela Popov, 
Anchete şi procese uitate 1945-1960 
(Fundaţia Wilhelm Filderman, f.l., fa. — 
2002), unde declaraţii politice de tipul: «Un 
evreu fără Dumnezeu este un păgân chiar dacă 
vorbeşte evreieşte» sau «Un evreu care a 
devenit comunist a încetat să mai fie evreu» 
(vol. 1, p.57)nu explică nimic, ci întreţin mis- 
tere şi acoperă culpe. Şi este suficient să in- 
dicăm aici doar existenţa sioniştilor comu- 
nişti din Israel, Mapam şi a organizaţiei sale 
de tineret, Haşomer Haţair— foarte activă în 
România pînă la lichidarea definitivă a miş- 
cării sioniste — care aveau în programul lor 
atât principiul luptei de clasă, cât şi pe cel al 
naționalități evreieşti (sionismul); apoi, nu- 
mărul foarte ridicat al comuniştilor de ori- 
gine evreiască, comparativ cu procentul a- 
cestei populații dintotalul populaţiei Româ- 
niei, în structurile represive ale României co- 
muniste din primul său deceniu de existență 
şi, în special, în nomenclatura superioară. 

Nici printre istoricii din România 
situaţia nu se prezintă în mod radical diferit. 
Probabil de frică să nu fie taxat drept. 
naționalist sau chiar antisemit, ori pentru că 
se află sub influenţa sionismului, Marius 
Oprea, istoric din tânăra generație, nu trage 
nici o concluzie din faptul că 25 % din 
ofițerii superiori şi 10 % din cadrele 
Securităţii erau în 1949 de origine evreiască, 
faţă de circa 2 % cît reprezentau evreii în 
ansamblul populaţiei țării (Banalitatea 
răului. O istorie a Securității în documente 
1949-1989, Polirom, laşi, 2002, pp. 66-67). 
În mod egal, acelaşi autor foloseşte voca- 
bularul sionist pentru a desemna emigrarea 
evreilor în Palestina după cel de-al Doilea 
Război Mondial (Alya în arhivele Secu- 

rității, în «Observator cultural», nr, 101, 
ianuarie-februarie 2002). Termenul de alya 
semnifică îi ebraică migrația unui evreu 
către pământul lui Israel, iar din punct de 
vedere istoric este folosit pentru a indica 
cele cinci valuri ale emigrației evreieşti 

către Palestina, înregistrate în mod oficia i 
de către IStorici; între 1882 şi 1939 
Semnificația primă a termenului este E: Ș 
ligioasă, şi ea trimite în primul rînd la 
antichitate, când poporul lui Israe] făc 
pelerinaje de trei ori pe an pentru a aduca. | 
ofrande şi sacrificii în sanctuarul Central de. 
la lerusalim. După dispersie, alya semnifica XI 
plecarea celui care, din motive religioase, 
vrea să viziteze Țara Sfântă sau dorește să 
moară acolo. Apropriindu-şi o asemenea 
terminologie, istoriografia sionistă sta. E 
bileşte o legătură directă între prezent şi 
trecut, amestecând în mod nepermis sacrul 
cu profanul (v. Jean-Cristoph Attias şi Esther 
Benbassa, Israel, la terre er le Sacre, 
Flammarion, Paris, 2001, p. 260 în special). 
Istoriografia chestiunii raportului 
evreilor şi românilor cu comunismul şi a 
celei a masacrării evreilor de către români 
se resimte, în acest moment, şi de pe partea 
ei sionistă (care am văzut că nu corespunde 
perfect cu cea evreiască), şi de pe cea a 
româniştilor (care nu este reprezentată doar 
de români). Căci istoriografia sionistă este 
asemănătoare întrucâtva celei a fostului front 
istoric naționalist-comunist: ea nu se poate 
reconcilia cu realitatea fără să-şi nege bazele 
ideologice şi mitologia aferentă. lată de ce 
o recunoaştere ca cea a Lyei Benjamin este 
singulară: «Până să se confrunte cu realitatea 
dictaturii comuniste tineretul trecut prin 
ororile războiului a sperat că o societate 
egalitară şi internaţionalistă [a se ciţi: 
comunistă —n.n.] ar fi alternativa așteptată, -. 
menită să asigure o lume nu numai mai bună 
ci şi fără războaie şi conflicte interetnice. O 
generație a crezut în idealuri care s-au dovedit 
tot propagandă.» (în «Realitatea evreiască», 
nr. 180, 25 ianuarie-l5 februarie 2003). 
Comparativ însă cu situația din Israel, unde 
se poate constata o anumită democratizare a 
dezbaterii publice şi/sau istorice, o punere 
în discuţie a postulatelor de bază ale sio- 
nismului şi a efectelor sale asupra discursului 
Ştiinţific, sub presiunea mediilor intelectuale 
din Occident, în România situația este mai 
proastă, căci asistăm de 13 ani doar la 0 
liberalizare a discursului public şi/sau istoric, 
care este din ce în ce mai limitată după - 
venirea la putere a forțelor politice de 
extracție bolşevică din 2000. Şi ea va rămâne 
astfel atâta vreme cît va fi greu de înţeles ceea 
ce Paul Goma nu oboseşte să repete, şi 
anume: că democraţia este ceva care s* 
cucereşte, iar nu care se primeşte cadou. 
Paul Goma a fost şi a rămas un înainte 
mergător în acţiunea civică, la fel ca şi în 
literatură (înțeleasă în sensul cel mai ge- 
neral). El reprezintă dacă nu singurul, printre 
puţinele repere certe în deriziunea contem- 
porană românească, un exemplu şi un îndemn 
pentru istoricii tineri de a aborda cu cură) 
subiecte nu doar complicate din punct de 
vedere intelectual, ci şi încărcate moral; 
precum cel din cartea pe care tocmai 0 
recenzăm. Sau, rămânând în acelaşi registru» 
chestiunea raporturilor evreilor şi românilor 
cu comunismul ori vinderea de către CO- 
muniştii naționalişti români a cetățenilor 
români de origine evreiască şi germană — 
subiect tabu pentru istoriografiile de inspl- 
raţie sionistă şi naționalistă română. 
Să fie acesta începutul! 
Mircea Stănescu 
Bucureşti, 23 mai 2003 

De ce nu s-au găsit arme de distrugere 


în masă în Irak? 


Behedict Adamescu, 30.05.2003 
“Documentar BBC preluat de pe Internet, prin casetă vocală 


Voci celebre, declarații impresionante. Tony Blair afirmând că planurile lui 
Saddam de folosire a armelor biologice vor fi activate în 45 de minute, George 
Bush spunând că, după estimările Serviciilor de Informaţii, Saddam are materialele 
necesare pentru a produce 500 de tone de sarin, iperită şi gaze paralizante, cu care 
pot fi omorâte nenumărate mii de oameni. Declaraţii făcute, fireşte, înainte de lansarea 
războiului. Inspecţiile ONU au fost reluate toamna trecută dar guvemul american nu 
a crezut nici o clipă că ele vor da rezultate. Distrugerea regimului din Irak era 
considerată de administraţia Bush o pre-condiție necesară pentru găsirea armelor. 
Regimul a fost distrus. Armele, însă, nu s-au găsit. 

Şeful inspectorilor ONU, Hans Blicks care fusese considerat prea moale de 
americani, îi critică acum el pe ei. „E îngrijorător că argumentaţia lor s-a bazat, 
într-o măsură atât de mare, pe informaţii care par să fi fost dubioase”. Campania 
militară din Irak a fost surprinzător de uşoară. Nu numai că Saddam n-a recurs la 
arme chimice şi biologice, dar armata lui regulată s-a dezintegrat în faţa puterii de 
foc fenomenale a americanilor. Imediat americanii şi britanicii au început să caute 
armele de distrugere în masă. De câteva ori au crezut că au reuşit, dar praful din 
nişte containere s-a dovedit a fi insecticid, lichidul din bidoanele găsite lângă nişte 
lansatoare de rachete era chiar combustibil pentru acele rachete. 

Cea mai recentă descoperire sunt două dube echipate ca laboratoare mobile, 
dar în care nu s-a găsit nici urmă de substanțe interzise. După două luni de căutări 
zadarnice, Tony Blair se apără aşa: „„Vorbiţi de parcă nimeni n-a crezut niciodată că 
Saddam are arme de distrugere în masă şi deodată noi ne-am gândit că, poate, le 


“ areşi, bazându=ne pe frânturi de informaţii; am invadat Irakul: Motivul pentru care, 


timp de 12 ani, s-au tot adoptat rezoluții ONU este că ştim sigur că Saddam a avut 
arme de distrugere în masă, Ştim sigur că le-a ascuns multă vreme Şi ştim sigur că 
i-a obstrucționat pe inspectori. De aceea vă pot spune că, din informaţiile pe care le 
primim, sunt foarte optimist, aşa cum eram şi acum o lună. Dar va mai dura până 
când vă vom putea anunţa ce am găsit. Şi, sincer să fiu, nici nu e prioritatea noastră 
acum. Prioritatea e să repunem Irakul pe picioare”. 

Dezacordul, ca să zicem așa, e gramatical. „Ştim că Irakul a avut arme de 
distrugere în masă”, spune primul-ministru britanic, dar le mai avea în 20022 întreabă 
scepticii. Profesorul britanic Richard Gordich este coredactor al ] urnalului de 
informaţii şi securitate naţională: „Cred că o parte din informaţii sunt depășite. Cred 
că o parte din armament, în primul rând stocurile chimice şi biologice, sunt în 
starea în care nu mai pot fi activate şi s-ar putea să fi fost în această stare deja acum 
doi ani. Dar deocamdată nu s-au găsit nici măcar asemenea stocuri, să le zicem 
expirate”. Ministrul american al Apărării Donald Rumsfeld a spus săptămâna aceasta 
că s-ar putea ca irakienii să fi distrus chiar ei tot ce putea justifica un atac american. 
Ar fi ironic să fie aşa pentru că atacul s-a produs oricum, Un scenariu mai sinistru a 
fost avansat deja toamna trecută de directorul CIA George Kenet, care a avertizat 


„că un atac american împotriva Irakului l-ar putea determina pe Saddam să predea 


teroriştilor islamici armele interzise, lansând astfel un contraatac, cum s-arzice de 


dincolo de mormânt. Ar fi ironia ultimă pentru că scopul declarat al războiului a 
fost de a-l împiedica să facă tocmai asta. 


Legăturile regimului Saddam cu organiza 
cu care administraţia Bush şi guvernul brita 


menilor lui Osama Bin-laden. „Aceşti 
Bagdad, coordonează acum mişcarea 
pentru uzul rețelei sale. Ei operează liber 
a Bagdadului au fost capturați unul sau 
roriste, dar nici un afiliat al lui Bin-laden 


„Oamenii lui Chailavid 
făcuse instrucție teroristă în Irak. Că la Salvan- 
Boeing 707 pe care teroriștii se instruiau î 


Sa : 


fost direct în spatele atentatelor de la 11 septembrie. În realitate, doi foşti analişti de 
informaţii americani mi-au spus că la Salvan-Pak se făcea instrucţie contra 
terorismului. Tabăra fusese chiar construită cu ajutorul britanicilor după ce, în 1986, 
extremiştii pro-iranieni deturnaseră un avion irakian care s-a prăbuşit”. ASE at 
Sigur, programele de televiziune nu sunt chiar culegere de informații profesionistă; 
când Colin Powell a afirmat în Consiliul de Securitate că Al-Quaeda opera la Bagdad, 
el se baza pe surse verificate de serviciile de informaţii, sau aşa s-ar fi căzut, dar cu 
acelaşi prilej secretarul de stat a calificat drept superbă calitatea informaţiei dintr-un 
dosar publicat cu câteva zile mai devreme de guvernul britanic. Un specialist de la 
Cambridge a descoperit, însă, că părți ale dosarului fuseseră copiate cuvânt cu 
cuvânt din teza de doctorat, veche de şase ani şi publicată pe Internet, a unui exilat 
irakian din California. Deasupra hohotelor de râs batjocoritor, s-a auzit vocea de 
profet biblic a celui mai vechi membru al Camerelor Comunelor, laburistul de stânga 
Cambiel: „Parlamentul a fost înşelat, poporul britanic a fost înşelat, şi nu într-o 
chestiune neînsemnată ci într-o chestiune care determină pacea sau războiul”. 
Săptămâna trecută ziarul Financial Times a publicat o investigaţie amplă a 
evenimentelor care au dus la campania din Irak. Concluzia ziarului e că războiul 
fusese decis deja la mijlocul lunii decembrie a anului trecut, dar administrația Bush 
avea nevoie de tevatura cu armele de distrugere în masă, spune Simon Hurse: „Dacă 
se spunea pur şi simplu poporului american că Saddam e un om oribil şi 
înspăimântător şi trebuie să-l terminăm pentru că e un om oribil şi înspăimântător, 
nu s-ar fi întâmplat nimic, dar ştiau că, dacă vor convinge poporul american că 
Saddam e potențială amenințare la adresa Statelor Unite, la adresa securității naționale, 
că are arme de distrugere în masă, că are contacte cu Al-Quaeda şi că e capabil să 


dea arme unor cunoscute grupări teroriste, atunci vor putea vinde războiul”. Şi cam 


aşa s-a şi întâmplat. În februarie un sondaj arăta că 72% din americani red posibilă, 


sau foarte posibilă, implicarea personală în atentatele de la 11 septembrie. 
Intrebarea este: o credeau şi liderii americani? Și dacă da, pe ce bază? Săptămâna 
trecută s-a aflat că Agenţia Centrală de Informaţii a lansat o anchetă pentru a stabili 
cât de corecte au fost evaluările privind regimul Saddam şi programele de înarmare 
ale acestuia. Un grup de foşti angajaţi ai agenției vor examina rapoartele secrete 
redactate înainte de război şi le vor compara cu ceea ce s-a descoperit în Irakul 
ocupat de americani. Nu este o anchetă menită să descopere vinovați, a precizat un 
reprezentant al Agenţiei, nici să dea note, ci să amelioreze funcţionarea pe viitora 
comunităţii de informaţii. Vor fi examinate, însă, rapoartele tuturor agențiilor care se 
ocupă cu culegerea şi prelucrarea informaţiilor, inclusiv cele ale Pentagonului, ori, 
în chestiunea Irakului, Pentagonul şi Agenţia Centrală de Informaţii se află de mult 
în conflict. Ideea de a compara după război rapoartele de informaţii cu faptele a 
fost lansată încă în octombrie trecut de ministrul Apărării Donald Rumsfeld, iritat 
că analiştii CIA nu cred în legăturile dintre Al-Quaeda şi Irak. Acum, când dubiile 
acestora par să se fi confirmat, ancheta e menită, poate, să restabilească prestigiul 
Agenţiei Centrale de Informaţii, ştirbit grav în urma atentatelor de la 11 septembrie. 
ntreaga schimbare de politică externă a administraţiei, adoptarea unei politici 
Pro-active, care a culminat cu intervenţia din Irak, se poate explica prin şocul produs 
de atentatele sinucigaşe. „Atunci s-a schimbat şi situația din domeniul culegerii de 
informaţii”, spune Simon Hurse. Însă s-a întâmplat în America un lucru foarte 
simplu: un grup de oameni care lucrează la Pentagon sub ministrul Donald Rumsfeld, 


au pus mâna pe procesul de informaţii din stat. 

După 11 septembrie, la Ministerul A 
OSP, condus de Abraham Sulski, un v 
Wolfovitz... şi al celuilalt neo-conse 
Biroul este supervizat de un altadjunc 
şi el al războiului 
biroului, da: gene 
acuză că tocmai 

îi EMILHUREZEANU 
ŞI OPORTUNISMUL 


(sau lupul în blană 
de oaie) 


Persoana lui Emil Hurezeanu era asociată cu imaginea unui român onorabil, 
educat, afin cu valori şi caractere ale unor oameni care ar fi exclus apropierea 
de un premier ca Adrian Năstase şi acoliţii săi. Mulţi au fost şi poate vor 
rămâne, din păcate, cuceriţi de felul de a se purta şi a vorbi al lui Hurezeanu, 
întotdeauna cu un /00k şi cu un discurs bine puse la punct, care fac ca apariţiile 
lui publice să fie mult mai interesante decât ale unui ziarist obişnuit. Hurezeanu 
se distingea în grupul de jurnalişti de elită. 

Activitatea la posturile de radio Europa Liberă şi Deutsche Welle a 
construit o imagine din care nu lipsea prestigiul profesionalismului, care 
include obligaţia morală de a spune adevărul şi de a fi imparțial. Aşa s-a 
ajuns ca oameni de bun simţ, de la simpli spectatori ai peisajului mass-media 
până la intelectuali remarcabili, să se ataşeze chiar sentimental de domnul 
Hurezeanu. Tocmai de aceea şocul generat de pactul lui cu Adrian Năstase şi 
PSD este cu atât mai pervers, mai greu de înțeles şi acceptat. Am auzit oameni 
comentând cum, vizionând de curând emisiunea de noapte a lui Marius Tucă, 
perplexaţi de motivațiile prin care Hurezeanu încerca să-şi justifice noul rol 
de consilier personal al primului ministru, au adormit cu greu tot întrebându-se 
cum e posibil? 

Pentru un om rațional şi demn, toate aceste „calități” seducătoare ale d-lui 
Hurezeanu n-ar trebui să conteze decât în sensul în care ele trebuie luate în 
serios ca redutabile mijloace ale domniei sale de a profita de inocența şi 
„buna noastră credință. Acum, după faptul împlinit, lucrurile au devenit mai 
Clare. Noua ipostază politică a lui Hurezeanu deconspiră că la originea 

personalității sale „carismatice” nu se află în fond decât un scenariu de 
curtoazie, un efort de imagine prin care să corupă minţile şi încrederea 
majorităţii. Este clar că, în felul lui de a fi şi de a gândi, Emil Hurezeanu 
consideră că românii, în general, sunt nişte proşti uşor de excitat, de 
convins şi de dominat. Câştigul „afacerii” cu PSD face mai mult decât 
îndelungata sa „fidelitate” faţă de ideile cu care ne-a obişnuit. De altfel, şi 
această consecvență pare îndoielnică acum când se cunosc încercările de 
, pătrundere în politica de la putere, când în dreapta când în stânga. Trecerea în 
serviciul stângii a fost strategic premeditată şi concretizată printr-un Jobby 
| mediatic pentru putere. 
Aşa se explică încercarea lui de falsificare a celor mai elementare 
h adevăruri pe care orice om de bun simţ le cunoaşte în legătură cu PSD: că 
; aa este un partid împânzit de foşti securiști şi lideri corupți, incompetenți şi 
aroganţi, care îngroaşă sărăcia majorităţii şi încearcă să se legitimeze 

Y prin jocuri abile de imagine. Or, numai un orb sau un impostor şi-ar putea 
i permite să spună ca Hurezeanu, noul consilier personal al lui Adrian Năstase 
se pentru probleme de „comunicare”, că în România lucrurile stau mai bine ca 
niciodată, că actuala guvernare este una cu un extraordinar potenţial politic, 
cu șansa unor mari realizări ce nu trebuie ratate... Pentru el, marea problemă a 
Yi corupției, a baronilor locali, e doar o chestiune derizorie, un rău necesar care 
te să asigure „forța” unui partid puternic ca PSD. Mai mult, cine o critică, adică 
opoziţia politică, presa şi societatea civilă, toate adormite în negaţie, o face 
doar de dragul criticii, ca o expresie a unor frustări şi cauze imaginare. Esenţa 
mesajului d-lui Hurezeanu ar fi, deci, ca toţi românii să acorde încredere şi 
"suport actualului guvern, mai ales d-lui Năstase, omul despre care este convins 
că are „mai multe calităţi decât defecte”. 

- Cusiguranță, posibilităţile malefice ale lui Hurezeanu se vor înmulţi, mai 
ales acum, sub acoperirea „lepitimităţii PSD”. Lucrurile se anunţă grave cu 
- jurnalistul Hurezeanu, care, de „dragul României”, s-a hotărât să coordoneze 
cosmetizarea problemelor premierului. Ce ar putea să rezulte? Cu siguranţă, 
"acelaşi Năstase, pe care îl vom recunoaşte deghizat în varianta Hurezeanu, un 
fel de „lup în blană de oaie”. 

„Toate aceste date fac din dl. Emil Hurezeanu un caz tipic de oportunism. 
Gravitatea lui este cu atât mai mare cu cât imaginea jurnalistului, până nu de 
mult pozitivă, s-a dezintegrat pe neaşteptate, lăsând în urmă afinități înşelate 


însa şi dezorientate. Liviu Vălenaş 


| 

„Lecţie de istorie” 


* Preşedintele Iliescu, cu ocazia lansării cărții sale „Integrare și globalizare” 
îi învaţă istorie şi îi pune la punct pe occidentali: „In dialogul meu cu occidentalii le 
spun că, uneori, au o poziţie din asta paternalistă, arogantă, scorțoasă, imperială 
faţă de periferia Europei care am fost... Păi, americanii <a postură au ca să judece 
vechiul şi noul, când ei există ca stat de vreo două sute şi ceva de ani... Adevărata 
veche Europă e aici unde suntem noi, noi nu suntem noua Europă... Europa veche 
de azi, deci Europa Occidentală, s-a născut mult mai târziu... în Europa Occidentală 
era barbarie: trăiau în păduri, în condiții de înapoiere istorică”. 


RECUNOAŞTERE 


e Cosmin Guşă, secretar general al PSD, recunoaşte că liderii PSD cumpără 
electoratul prin cadouri, prin promisiuni legate de banii bugetului sau prin 
ameninţări. Referindu-se la afirmaţia lui Nicolae Mischie şi anume că „Bugetul 
comunei stă în pixul meu”, Guşă a spus: „Comportamentul lui Mischie nu e 
blamabil, el a spus că primarul PSD ajută comunitatea cu fonduri. Oamenii aleşi 
ai PSD se pot interesa mai repede de fonduri de la buget şi de la UE, ei au acces 
la aceste discuţii”. 


GREA DILEMĂ PENTRU 
PARTID! 


e Guvsrnul s-a angajat prin Memorandumul suplimentar de politici economice 
aferent acordului stand-by să prezinte Fondului Monetar Internaţional un raport privind 
urmărirea în justiţie a persoanelor implicate în operațiuni financiare ilicite, inclusiv cele 
de la ENI şi Banca Română de Scont. Cu alte cuvinte, este vorba de cercetarea penală 
a lui Sorin Ovidiu Vântu, infractor dovedit înainte de '89, multimiliardar dovedit azi, 
care a sprijinit băneşte unele partide parlamentare şi tocmai de aceea rămas necercetat 
de justiție. Grea dilemă pentru partidul de guvernământ care riscă să fie victima unor 
dezvăluiri ale domnului SOV, dacă îl lasă pe mâna Parchetului, sau îşi periclitează 
relația cu Fondul Monetar Internaţional prin muşamalizarea marilor afaceri de spălare 
de bani din România. 


PROTESTE INUTILE 


Adrian Năstase, preşedintele PSD, a declarat la o emisiune TV că PNL a fost 
sprijinit de PSD pentru a fi partener al partidului de guvernământ în opoziţie şi pentru 
a fi o alternativă la guvernare. „Relaţia mea cu Theodor Stolojan este foarte bună 
pentru că am lucrat împreună, ne ştim foarte bine, îl apreciez foarte mult”. 

Cu toate protestele PNL la declaraţiile premierului, pare verosimilă exprimarea 
unui fruntaş liberal cum că PSD-ul consideră Partidul Naţional Liberal dreapta 
„social-deiueraţiei” române... o dreaptă a stângii. 


IARĂŞI CORUPŢIA... 


Guenther Verheugen, comisarul 
european pentru extinderea UE, după o 
întâlnire cu ministrul de Externe Mircea 
Geoană la Bruxelles, a atras atenția asupra 
faptului că România mai are încă de 
rezolvat problema corupției şi privatizarea 
întreprinderilor de stat. România şi 
Comisia Europeană au ca obiectiv comun 
finalizarea negocierilor de aderare până cel 


puţin la sfârşitul lunii octombrie 2004, când 
expiră mandatul actualei comisii, pentru 
semnarea tratatului de aderare la începutul 
anului 2005. Raportul de ţară privind 
România, în curs de redactare, va depinde 
de eforturile şi de rezultatele administrației 
de la Bucureşti în a îndeplini condițiile „foii 
de parcurs” stabilite de Uniunea Euro- 
peană, a declarat comisarul european. 


SOMNUL NAȚIUNII NAŞTE MONŞTRI 


PENTRU UNII | 
MUMĂ... 


În timp ce guvernul caută „resurse bugetare” pentru acoperirea plăţilor de 
la capitolul pensii şi aducând în sapă de lemn micii contribuabili obligați sub 
ameninţarea executării silite să-şi plătească impozitele Şi numeroasele taxe, marile 
societăţi de stat şi particulare sunt iertate, scutite sau amânate de la plata taxelor. 
Astfel, restantele la plata contribuţiei pentru asigurările sociale dintre regiile şi 
marile întreprinderi de stat sunt: 

—CN a Huilei Petroşani: 2846 miliarde lei 

—CNa Lignitului Oltenia: 2419 miliarde lei 

—ISPAT Sidex Galaţi: 1346 miliarde lei 

— Metale Preţioase Maramureş: 794 miliarde lei 

— Roman Braşov: 737 miliarde lei 

— Siderurgica Hunedoara: 728 miliarde lei 

— Tractorul Braşov: 566 miliarde lei 

— Căile Ferate Bucureşti: 356 miliarde lei. 

Dar şi întreprinderile particulare au restanţe semnificative, deşi sunt societăți 
profitabile şi nu banii le lipsesc. lată câteva exemple: 

— Rieni Drinks: 14 miliarde lei 

— European Drinks: 13 miliarde lei 

— SC Construcţii Erbaşu: 8,3 miliarde lei 

— Dorna Lactate: 5,| miliarde lei 

— Ovo Design: 4,9 miliarde lei 

— Polirom laşi: 4,9 miliarde lei 

— Tofan Group: 2,7 miliarde lei 

— Steilman Bukarest: 2,2 miliarde lei. 

Aceste societăți comerciale, precum şi altele, au o restanță totală la plata 
asigurărilor sociale de 22.000 miliarde lei, în timp ce necesarul bugetului de pensii 
pe întregul an 2003 se ridică la 114.000 miliarde lei. 

Credem că această „bunăvoință” a Ministerului de Finanţe se datorează unor 
interese politico-financiare ale PSD şi nu unor raţiuni de stat. 

Aceeaşi situaţie se face simțită şi la taxa pentru şomaj, unde restanţele la 
plată sunt de 3.000 miliarde lei. 

Grav este faptul că între sumele datorate şi neplătite la buget pentru taxa de 
asigurări sociale şi şomaj sunt şi sumele reținute şi încasate de la salariaţi, pe 
lângă cele exigibile de la angajatori, cu urmarea că salariaţilor nu li se recunoaşte 
la pensionare vechimea pentru perioada în care aceste taxe nu au fost achitate. 


MĂCAR ATÂT... 


Revista de limbă română „APŞA, gazeta regională social-politică din 
Transcarpatia” anunţă examene de admitere în învăţământul superior ce se vor ţine în 
limba română la Universitatea din Ujgorod. Dacă în nordul Bucovinei, sudul Basarabiei 
şi în Transnistria dreptul la examene de admitere susținute în limba română nu există, 
e bine că măcar în mica regiune de dincoace de Carpaţi din componența Ucrainei 


VREMEA 20 IUNIE - 17 IULIE 2003 


„PUNERE ÎN GARDĂ” 


Ambasadorul Rusiei la Bucureşti, Aleksandr Tolkaci, ne informează asupra 
dificultăţilor ce vor rezulta din aderarea României la Uniunea Europeană: „Dacă România 
intră în UE, industria vinului va cădea, pentru că piaţa vinului românesc este în Est, nu 
în Vest. Vinul şi mobila românească au o mare căutare pe piața rusească”. După 
această „punere în gardă”, ambasadorul care, după cum se vede, nu intervine în treburile 
interne ale României precum ambasadorul american Michael Guest, se burzuluieşte: 
„Nu înţeleg de ce tot faceţi referire la Basarabia, eu ştiu că există doar Republica 
Moldova”. Într-adevăr, actuala Republică Moldova a fost anexată de Rusia şi reanexată 
de Uniunea Sovietică. Dar continuitatea Uniunea Sovietică-Rusia nu este recunoscută 
de ambasador şi el o spune pentru ce: „Pactul [Molotov-Ribbentrop, n.n.] nu este 


problema Rusiei, ci a Uniunii Sovietice. De aceea orice referire la el este inutilă”. 
Ceea ce este inutil pentru ambasadorul Rusiei este important pentru România şi 


națiunea română. 


Congresmanul american Cristopher 
Smith şi-a exprimat îngrijorarea faţă de 
modul în care guvernul de la Bucureşti 
aplică legile privind proprietatea. „Pare a 
fi culmea duplicităţii, nu aplici o lege decât 
atunci când termenele prevăzute în ea au 
expirat”. 

Întrebat dacă nu crede că eşafodajul 
legal din România creează doar iluzia 
legalităţii, faţada în spatele căreia o clasă 
cu rădăcini în era comunistă încearcă să-şi 
păstreze privilegiile, congresmanul a spus 
că există motive de îngrijorare că vechile 
năravuri nu au fost complet eliminate. „A 
promulga leii menite a eşua, atât de pline 
de hibe, de excepţii, încât devin ineficiente 
sau inaplicabile, e mai rău decât a nu face 
nimic, pentru că la mijloc poate fi o 
tentativă de inducere în eroare, de 


„CULMEA DUPLICITĂŢII: 


înşelăciune”. 

În ceea ce priveşte libertatea infor- 
maţiei şi a presei, Cristopher Smith a 
declarat: „Mass-media trebuie să aibă 
libertatea de a scotoci în căutarea 
adevărului, de a scoate la iveală realităţi 
dezagreabile fără teama unei bătăi în uşă, 
în faptul nopţii, din partea vreunei 
întruchipări a vechii Securităţi, care să te 
avertizeze că ai încălcat legea... Se tot 
promite eliminarea articolelor privind 
defăimarea, dar nu se face nimic”. 

Congresmanul a promis să pună în 
discuţie situaţia din România la Comisia 
pentru Securitate şi Cooperare în Europa 
al cărei co-preşedinte este şi la Comitetul 
pentru Relaţii Internaţionale din Camera 
Reprezentanţilor al cărui vicepreşedinte 


este. 


acest lucru este posibil. 


Premierul recunoaște cu jumătate judec motivele; important e că avem o 


de gură proasta gestiune şi legislaţia apro- 
ximativă de care el însuşi este responsabil: 
„Problema nu am creat-o noi, ea figurează 
în toate rapoartele de țară pentru România, 
din ultimii ani... Dacă ne apucăm să 
spunem ceva despre justiţie, sare d! Florea, 
sare doamna nu-ştiu-care şi ne spune că 
ne amestecăm pe zona respectivă... Ne 
place sau nu, evaluările care se fac în 
legătură cu justiția arată că reforma nu a 
fost dusă la capăt şi că sunt foarte multe 
probleme. Credibilitatea justiţiei -,se vede 
foarte clar în orice sondaj de opinie - e 
destul de scăzută. Nu e datoria mea să 


problemă pe care trebuie să o gestionăm”. 

Tot premierul ne luminează com- 
petent asupra taxei radio-TV pe care până 
una-alta trebuie să o plătească ad- 
ministraţiile de bloc, gheretele electrificate, 
orbii pentru televizor, surzii pentru radio, 
chiar şi morții din cavourile cu lumină 
electrică; „Se plăteşte posibilitatea de a 
beneficia de anumite servicii şi nu accesul 
imediat la acestea. Nu se plăteşte recepţia 
propriu-zisă a emisiunilor radio-TV 
publice, ci existenţa acestor servicii”. 
Sofiştii antichităţii ar fi geloşi pe sprin- 
teneala minţii premierului nostru. 


PRESA, BAT-O VINA! 


PSD recunoaşte scă- 
derea audienței sale elec- 
torale prin vocea lui Şer- 
ban Mihăilescu, secretar 
general al Guvernului, 
care explică actualul reflux 
de imagine prin revenirile 
guvernului asupra unor 
ordonanţe din ultima vre- 
me privind plata ajutorului 
maternal, reducerea listei 
medicamentelor gratuite şi 
compensate, a numărului 
de paturi din spitale, taxa 
radio-TV: „În ultimele 


două-trei luni au fost de 
partea noastră o. serie în- 
treagă de reveniri care nu 
întotdeauna îţi dau ima- 
ginea de soliditate care se 
aşteaptă de la o guvernare 
serioasă”. Comentând scă- 
derea în sondaje a Par- 
tidului Social Democrat şi 
creşterea PRM, Viorel Hre- 
benciuc dă vina pe presă: 
„„Da, este adevărat că PRM 
este în creştere şi nu avem 
nici o strategie în această 
privinţă. O să mai crească 


dacă voi, ziariştii, nu scrieţi 
nimic despre PRM”. Ce să 
scrie ziariştii despre PRM, 
că şi el ca şi PSD sunt 
nostalgici ai comunismului, 
că politicienii din ambele 
partide s-au îmbogăţit din 
afaceri necurate, că şi unii 
şi alții au printre ei nu- 
meroşi securişti pe care îi 
protejează şi îi promo- 
vează, că împreună îşi văd 
de interesele personale şi 
de grup în detrimentul 
interesului naţional? 


Cu toate că Sfântul Sinod interzice preoţilor să facă politică militantă, cu ocazia 
alegerilor locale din judeţul Bistriţa-Năsăud, preotul Dumitru Zinveliu din comuna 
Negrileşti, preşedinte al organizaţiei locale a PSD, a îndemnat sătenii „să mergem cu 
Dumnezeu și să votăm PSD... sunt plăcuţi bunului Dumnezeu deoarece au făcut doar 
bine acestei țări, iar candidatul partidului la primăria comunei noastre este ales de 
Cel-de-Sus”, 

| e O trupă rock clujeană, bine 
numită Luna amară, a fost oprită pentru 
a patra oară să-și cânte una dintre amarele 
melodii. e Nu pentru că n-ar fi sunat 
frumos. e Nu pentru că ar fi avut ceva 
Versuri pornografice (dimpotrivă, după 
cum se ştie, versurile pornografice sunt 
nu numai tolerate, ci uneori chiar şi 
încurajate). e Ei au fost opriți să cânte la 
concertul dat în cadrul „Zilelor Europei” 
de la Cluj, pentru că versurile cântecului 
sunau cam aşa: „Ce-ai votat? Ce-ai votat?/ 
Cum se face c-ai uitat? / Ai uitat de cei ce 
au murit / Ca să-ți fie bine ţie / Miroase a 
| prostie în întreaga Românie!” e Măi să 
| fie, oare de ce i-o fi oprit producătorul 
spectacolului pe băieţii ăştia? e Bine zice 
z românul, adevărul supără. 
e Ci-că un suflet al unui biet 
decedat s-a prezentat la uşa Raiului. 
e Acolo, Sfântul Petru, persoană emi- 
namente cumsecade, i-a spus: Fiule, la noi 
e după pofta sufletului. Ai posibilitatea să 
alegi: unde vrei să stai, în lad sau în Rai? 
* Sufletul, cam nedecis, după ce s-a fâțâit 
puţin, a întrebat: Sfinte, aş putea să văd 
mai întâi cum este prin locurile astea? 
î e Cum nu, taică? i-a zis sfântul, şi mai 
întâi l-a dus prin Rai. * În Rai, ca în Rai: 
a ale - îngeri frumoşi cântau din harfe și lăute, 
iii, sufletele hălăduiau pe sub copacii înfloriți, 
| hrănindu-se cu ambrozie cu gust de colivă 
Şi bând nectar cu gust de fructe, tigrii se 
pupau cu căprioarele etc. e Dar în lad cum 
„—— e,prea sfinte? e Păi să mergem să-ți arăt, 
i fiule. e În Iad, petrecere grozavă: sufletele 
beau de stingeau, tării, beri şi vinişor, pe 
vă vetre se rumeneau porci întregi, mesele 
cădeau sub plăcinte şi fripturi şi, din loc 
în loc, câte-un drac se sprijinea alene în 
furcă, privind binevoitor în jur. e După 
vizită, Sfântul şi sufletul s-au dus din nou 
la... recepţie. e Sfinte Petre, a zis sufletul, 
după ce a chibzuit puţin, oare supăr pe 
cineva dacă aleg să mă duc în lad? Nu-că 
n-ar fi frumos în Rai, dar parcă mai mult 
 mătrage inima către lad! e Voia dumitale, 
fiule, voia dumitale! a zis sfântul, şi l-a 
repartizat în lad. e Când a ajuns din nou 
acolo, ia petrecerea de unde nu-i. e Su- 
„ fletele păcătoşilor se perpeleau pe foc, 
zbierând din rărunchi, alţii fierbeau în 
cazane cu smoală, pe alţii îi împungeau 
dracii cu furcile de le ieșeau ochii. e Dar 
ce-i asta? s-a revoltat proaspătul repartizat. 
Aici era ieri o petrecere grozavă, iar acuma 
numai chinuri!!! e Aaa, i-a răspuns dracul 
de la poartă, dându-i brânci înăuntru și 
„ înfigându-i cu răutate furca în fund, ieri 
i ga „era campanie electorală, azi ai votat! 
„e Apropo de iadul nostru zilnic, 
tocmai unul dintre ai noştri a dat o scurtă 
-raită prin Mamaia, care este exact ca anul 
trecut, ca acum doi, trei, patru şi cinci ani,. 
„e Scump, de calitate îndoielnică şi... fără 
palmieri. e După ce anul trecut, din 
„buzunarul nostru amărât, din care nu ne 


fă 


mai putem cumpăra nici medicamentele 
necompensate, am plătit cu toţii 120.000 
de dolari ca să cumpărăm prăpădiţii de 
palmieri cu care se dădea în stambă 
ministrul Agathon, se constată că, aşa cum 
ne spunea bunul simţ, bieții copaci n-au 
rezistat iernii de la Pontul Euxin, şi şi-au 
dat prea timpuriu obştescul sfârşit, 
păgubindu-ne de această sumuliță fru- 
moasă, căreia i-ar fi stat mult mai bine să 
fie întrebuințată pentru ceva cu folos. 
e Credeţi că o să fie traşi la răspundere 
inteligenţii care au avut ideea asta bună? 
e Pe naiba, ei or să huzurească în 
continuare nestingheriţi, şi mare minune 
dacă n-or să le mai vină vreo idee din asta 
bună, pe care bizonul mort de foame şi 
lipsit de medicamente o s-o plătească fără 
crâcneală. e Şi să te mai miri de ultimul 
vers din cântecelul trupei Luna amară? 

e Pentru că tot a venit vorba de 
elegantele personaje care cârmuiesc 
destinele obiditului nostru popor, să 
amintim în două cuvințele de nostimele 
avataruri conjugale ale seducătorului pre- 
fect de Alba, domnul loan Rus. e Ziarele 
au relatat cu delicii episodul dramatic, 
petrecut în distinsul han Sfântu Gheorghe 
din Ighiu, unde domnul prefect chefăluia 


cu o duduiță, pe nume Simona David, - 


despre care gurile rele spun că ar fi în relații 
de prietenie extrem de apropiată cu mai 
marele județului. e Prin preajmă se aflau 
tot felul de feţe palide, între care şi Dorel 
Burlan, posesor de multe miliarde care au 
încununat activitatea sa la firma Arieşconf 
din Baia de Arieş, unde e ditamai patronul. 
e Ei bine, când era petrecerea mai în toi, 
cine credeți că intră pe uşă? e Nici mai 
mult nici mai puțin decât partea lezată, în 
speță doamna Gheorghița Rus, nevasta 
împricinatului, umflată de furie și însoțită 
de o prietenă, şi dumneaei nevastă de poli- 
tician. e Urmarea a fost în cea mai pură 


* tradiție caragialescă: vajnica doamnă pre- 
 fect s-a năpustit asupra rivalei, spunându-i 


cuvinte bine simţite, care se aud cu 
precădere în şatrele ţigăneşti şi, mai nou, 
în înaltele medii politice româneşti. e După 
ce, imparţială ca tot românul, l-a bla- 
goslovit şi pe falnicul prefect cu niscaiva 
măscări, ofensata soție a înşfăcat un tulnic 
de pe perete şi, manevrându-l mai vitejeşte 
decât cavalerii din turnirurile Evului 
Mediu, a cotonogit-o pe ibovnica pre- 
fectorială cu acest instrument muzical. 
e Cel puţin aşa spun unii martori. e Mai 
spun că „delicatesa” cotonogită i s-ar fi 
adresat protectorului firesc al... judeţului 
cu implorarea suavă: „Iubi, sări că mă 
omoară!” e lubi a declarat jurnaliştilor că 
nu a avut loc decât o „discuţie mai 
aprinsă”, legată de afaceri. e Afaceri de 
han probabil. e Pe scurt, „delicatesa” 
mângâiată cu tulnicul s-a retras cu 
miliardarul. e De fapt, toată întâmplarea 
se învârteşte printre miliarde, dat fiind că 

jurnalele susțin că familia Rus, prin 
doamna prefect, care e farmacistă, s-a ales 
cu 4,5 miliarde de lei numai dintr-o singură 
afacere în care a plimbat prin firma ei nişte 
alcool. Zice-se că statul a primit o țeapă 
de 6 miliarde lei de pe urma plimbării 
alcoolului, dar, într-o ţară în care statul s-a 
obişnuit să primească țepe de mii de 
miliarde de lei, ce mai contează 4,5 miliarde 
acolo? 

e Mai puţin noroc a avut Marie 
Noelle, nevasta naistului Gheorghe Zamfir, 
a cărei suferință e similară celei a doamnei 
Rus. e Din păcate pentru dumneaei, 
franțuzoaica măritată cu cunoscutul 
instrumentist nu e înzestrată cu tem- 
peramentul viguros al doamnei farmaciste. 
e Aşa că, în loc să-l trimită țigăneşte la 
origini şi să manevreze cu tulnicul, biata 
femeie a încercat să-i reproşeze soțului 
legătura (veche de doi ani, susține ea) cu 
una din studentele lui de la Conservator. 
e Ei, daraici s-a schimbat calimera: naistul 
este înzestrat din plin cu un temperament 
viguros, vulcanic am putea spune. e Aşa 
că nici una nici două, indispus de amestecul 
nevestei în viața lui privată, i-a administrat 
o mamă de bătaie, ca să înțeleagă fran- 
țuzoaica trăirile dramatice ale românului. 
e Marie Noelle, care mai cunoscuse 
vigoarea pumnilor instrumentistului, şi-a 
scos certificat medical. e Mai ales că spune 
că nu e la prima întâlnire cu pumnii soțului. 
* Întrebat de jurnalişti, Zamfir n-a răspuns 
decât că e foarte ocupat la facultate... cu 
studenta probabil. 

e După ce PSD a înmulțit miniştrii, 
mai dihai decât microbii, acum pe domnul 
Năstase l-a apucat austeritatea şi s-a gândit 
să mai înlocuiască, dintre ei, pe cei care 
s-au perimat şi să mai pună pe liber pe 
câţiva. e Aşa că dă-i reorganizare la 
ministere. = După care, noua formulă de 
guvern va lua ochii... proştilor. e Vorba 
românului: aceeași Mărie cu altă pălărie. 
e Că la schimbări în bine de mult nu se 
mai aşteaptă nimeni. 

e Domnul Stolojan este somat 
zice-se de organizaţiile liberale din teritoriu 
să-şi depună cât mai repede candidatura 
pentru Cotroceni. e Organizațiile liberale 
au cu siguranță mintea cam scurtă: prea 
repede au uitat că, pe vremea când domnul 
Stolojan era prim-ministru, a fost singura 
dată când întreprinderile (particulare) au 
fost silite să-şi schimbe valuta din conturi 
în lei, ca în clasicele vremuri comuniste. 
e După această ispravă, ne mirăm că 
domnul susnumit pozează în apostol al 
capitalismului. 

* Doi cetățeni din Drobeta Turnu 
Severin, Ilie Enculescu şi Alin Marina, au 
murit încercând să salveze o găină căzută 
într-un puț, e Bieţii oameni au rămas în- 
țepeniţi în fântână şi n-au mai putut fi scoşi 
decât de pompieri. e Din păcate morţi. 
e Ca să vedeţi cât preţuieşte românul o 

găină. = Îşi dă şi viața pentru ea. 

e Ceea ce mi-aduce aminte de un 
banc de pe vremea lui Ceauşescu, încă 
valabil în zilele noastre. e Ci-că în Africa, 
un trib de canibali a prins prin savană un 
englez, un american şi un român. e Şeful 
tribului, lingându-se pe buze, i-a comandat i 
bucătarului: Pe englez îl faci friptură, că : 
e numai muşchi; pe american îl faci 
tocană, că uite ce gras e; şi pe pricăjitul ă 
ăsta de român îl faci ciorbă, că e numai 
oase, de altceva nu e bun. e Aşteaptă 
şeful tribului, aşteaptă, ciorba ioc. e ÎI 
cheamă pe bucătar şi-l întreabă: Ce faci 
dom'le cu ciorba aia, că sunt mort de | 
foame! e Iertare, Măria Ta, zice bucătarul 
tremurând. De trei ori am pus zarzavat 
în oala pentru ciorbă, şi de fiecare dată 
hămesitul ăla de român s-a dat la find 
şi l-a mâncat pe toţ! 

e Auzim pe la televizor că în 
Senatul american sunt o groază de 
senatori milionari (în dolari). e De ase- 
menea, sunt şi o groază de senatori (60 i 
din 100) care nu sunt milionari (în do- i 
lari). e La noi în Parlament, toţi parlamen- 


"tarii au declarat că sunt milionari (în lei) 


Şi nici unul nu a declarat că ar fi milionar 
(în dolari). e Cunoscând vigoarea fiscului 
american, suntem convinși că cei 60.de ț 
senatori americani, care au declarat că nu 
sunt milionari, au spus adevărul. e Cunos- j 
când complezenţa fiscului român, ne în- ; 
doim foarte tare că mulţi dintre parlamen- 
tarii români nu sunt milionari (în dolari). 

* Potul cel mare de la Loto, visat 
ca para mălăiaţă de milioane de români, 
rămâne în continuare un simplu vis. e Nu 
ştiu cum se face, domnule, că nu iese nici 
un câştigător. e Vorba marelui Will, o fi 
şi potul ăsta făcut... din materia din care 
se fac visele. e Până când o ieşi, 
câştigătorul cel mare e însuşi Loto, care i 
bagă liniştit în buzunar nenumăratele 
milioane de lei cu care visătorii se 
înfăţişează neabătut la agenții. 

e Culmea taxei obligatorii pentru 
radio-TV a apărut în cartierul Floreasca: 
acolo, într-un bloc de patru etaje în care 
sunt instalate contoare separate pentru 
consumul de electrică pe scări, la fiecare 
dintre cele patru scări factura pentru 
electricitate a venit sporită cu respectiva 
taxă. e Va să zică, autorităților nu le mai 
ajunge că îi pun să plătească pentru radio 
şi televiziune pe amărâții care nu-şi pot 
permite să-şi cumpere nici măcar pâine, 
dar mi-te televizor; acum au început să 
taxeze şi scările de bloc. e Aferim! 

+ Domnul Nicolau, preşedinte al | 
TVR, este singurul editor care-şi permite i 
să facă reclamă televizată pentru cărțile ; 
scoase de editura dumisale, Nemira. e Ne | 
miră, dar nu din cale afară. e Dacă ar fi . | 
şi alți editori preşedinţi la TVR, să vezi i 
ce de reclame televizate pentru cărți ar | 
apărea. Telegrafist 

Liviu Vălenaş:.. i 
„În culisele negocierilor cu Uniunea Sovietică, 1944-1947, Convorbiri cu Alexandru Danielopol” * 


De la bun început trebuie să mărturisesc că acest volum (pe care am 
avut onoarea să-l prezint anul trecut şi la Cenaclul „Apoziţia” din Miinchen) 
m-a făcut să-mi dau seama definitiv că tot ce am învăţat la orele de istorie la 
şcoală a fost fals, sau, în cel mai bun caz, nu ni s-a spus nimic despre anumite 
perioade „tulburi”. S-a preferat tăcerea... 

Liviu Vălenaş s-a „specializat” în ultimii zece ani în munca de „detectiv 
internațional”, căutând să găsească şi să stea de vorbă cu cei care au făcut 
realmente istorie în perioada atât de tulbure a celui de al Doilea Război 
Mondial şi în anii ce i-au urmat, anii care au dus la instalarea „dictaturii 
proletariatului” în România. Alexandru Danielopol este una din aceste 
personalități, care, fără această carte, ar fi trecut pe nedrept în totală uitare. 
Este drept că, în volumul apărut în 1995 la Bucureşti, „Basarabenii şi 
bucovinenii, între drept internațional şi dictat. Documente 1944-1945,” 
alcătuit de cercetătoarele de la Arhivele Statului, Lidia Brânceanu şi Adina 
Berciu, numele său apare menţionat din când în când. Însă volumul este o 
înşiruire seacă de documente de arhivă, care fac lectura dificilă pentru un 
cititor obişnuit, ca să nu mai vorbim de unul din tânăra generaţie, care nici nu 
ştie ce a însemnat totalitarismul comunist. 

Liviu Vălenaş scrie însă altfel despre un capitol trist al istoriei noastre: 
el recurge la dialog, şi nu numai cu Alexandru Danielopol, ci şi cu Alexandru 
Dragomirescu-Baranga (decedat între timp) şi Romulus Cordescu, aflaţi şi ei, 
în circumstanțe diferite, în culisele acestor negocieri purtate, într-o atmosferă 
de dictat, cu Uniunea Sovietică. 

Desigur însă, personajul central al volumului rămâne Alexandru 
Danielopol. Cum tânăra generaţie din România nu l-a cunoscut practic până la 
acest volum, voi transcrie, din paginile cărţii, câteva date despre el. S-a născut 
în Bucureşti la 17 mai 1916, ca fiu al marelui profesor Daniel Danielopol şi al 
Mariei Pillat, sora cunoscutului poet, fiind înrudit direct cu familia Brătienilor. 
Urmează, la sugestia lui Nicolae Titulescu, un colegiu iezuit în Franţa şi devine 
„copilul de suflet” al marelui diplomat; petrecând regulat vacanțele cu el, la 
Geneva, fapt ce-i permite să afle date extrem de importante despre tratativele 
în care era angajat Titulescu. Termină apoi facultatea de drept internațional de 
la Bucureşti, având ca profesor pe Mihai Antonescu. Îşi ia doctoratul şi luptă 
apoi la Odessa, fiind decorat cu o înaltă medalie românească pentru bravura 
de care a dat dovadă. Cu ocazia prezenței sale la Odessa, studiază tratatele de 
drept sovietic, ceea ce va folosi României trei ani mai târziu. În toamna anului 
1944 este trimis să lucreze în Comisia română pentru aplicarea condiţiilor de 
armistițiu cu aliaţii, unde i se dă o sarcină imposibilă (în cadrul punctului 5): 
să-i salveze de la deportare pe basarabenii şi bucovinenii refugiați în România 
şi ceruți insistent de Stalin. Reușeşte un adevărat miracol, salvarea aproape 
integrală a acestor oameni năpăstuiți, în număr de peste 300.000! Nu se opreşte 


însă aici, salvează şi vasul de croazieră „„Transilvania” din mâna ruşilor. De 
asemenea, se opune de la bun început, categoric, în Comisia de Armistiţiu, ca 
evreii reclamaţi de Stalin să aibă parte de un alt tratament (adică să fie 
„repatriaţi” în URSS); reuşeşte să-i salveze şi pe aceştia, motiv pentru care va 
fi decorat câteva decenii mai târziu de către Knessetul israelian cu cea mai 
înaltă distincţie acordată străinilor, „Drept între Popoare”. Epurat apoi de 
Ana Pauker din Ministerul Afacerilor Străine, va fi totuşi admis să lucreze în 
cadrul aviaţiei civile, unde va crea codul aerian român, respingând ideea 
copierii celui sovietic. În 1974 părăseşte România şi se stabileşte la Paris, 
unde va milita pentru afirmarea drepturilor legitime ale pionierilor români ai 
aviaţiei mondiale, Traian Vuia şi Henri Coandă în special. 

O carte care se bazează pe dialog (aşa numitele „cărți de interviuri”) 
depinde enorm de calitatea întrebărilor. Liviu Vălenaş reuşeşte să introducă în 
carte un ton adecvat şi o atmosferă captivantă, fapt ce face volumul deosebit 
de interesant, cu atât mai mult cu cât jurnalistul stăpâneşte perfect informația 
istorică, ceea ce-i permite să obțină detalii inedite de la cel intervievat. 

Însă volumul nu se rezumă doar la aceste dialoguri captivante. Jumătate 
din text este constituit de anexe, care cuprind texte deja publicate despre acelaşi 
subiect, scrisori, casete audio transcrise, documente din arhiva lui Alexandru 
Danielopol. : 

Între alte documente care se vor dovedi desigur necesare istoricilor, 
menționăm stenograma convorbirilor de la sediul NKVD din Bucureşti, din 3 
martie 1945, care se constituie într-o dovadă a afirmațiilor făcute de Alexandru 
Danielopol în acest volum. Cititorul se poate astfel convinge de fermitatea cu 
care Alexandru Danielopol i-a înfruntat pe coloneii din NKVD, Borisov, Gusiev 
şi Banserov, fără să se lase intimidat nici chiar de amenințările voalate ale lui 
Borisov. 

O altă anexă ilustrează contribuția lui Alexandru Danielopol la istoria 
aviaţiei mondiale, domeniu încă insuficient cunoscut şi în care s-ar simţi nevoia 
unei cărți care să aducă precizări. 

Cartea este nu numai un instrument de lucru util cercetătorilor, ci şi o 
necesară reconstituire a unor momente din istoria noastră, rămase pe nedrept 
în umbră: ea se va dovedi folositoare mai ales tinerilor interesați de 
evenimentele dramatice ale secolului XX. 

Ana Maria Trăuşan 
Miinchen, mai 2003 


* Liviu Vălenaș, „În culisele negocierilor cu Uniunea Sovietică, 
1944-1947, Convorbiri cu Alexandru Danielopol”, Ed. Vremea, 240 pag. 
Bucureşti, 2001 - 


De ce nu s-au găsit arme de distrugere 
în masă în lrak? 


Urmare din pagina 3 

Un fost agent CIA, Paul Fare, care a lucrat pe teren în Irak în anii 90 (a fost, cu 
alte cuvinte, spion), e convins că informaţii lipsite de orice valoare, provenite din 
interiorul țării, au fost luate în serios pentru că le conveneau celor de la Pentagon. 
„E curios că, după 11 septembrie, când s-a luat decizia de a porni războiul, au 
început să se bazeze pe aceste informaţii. Erau nişte diletanţi în materie de analiză a 
informaţiilor şi care au spus: Ştim că Saddam ne înşeală. Ştim că armele astea există 
undeva. Hai să mergem să găsim informaţiile care dovedesc asta”. Cu alte cuvinte, 
au procedat exact pe dos de cum se procedează profesional. Trebuie spus că 
oamenii lui Rumsfeld au o părere la fel de proastă despre cei vechi, afirmând că 
agenţiile de informaţii au fost pur şi simplu depăşite de schimbarea care s-a produs 
după încheierea Războiului Rece. 

Unul dintre ei i-a declarat lui Hurse: „Suski şi Ludi au câştigat dezbaterea, au 
făcut praf Departamentul de Stat şi CIA. Nu e nici un mister de ce au câştigat. Au 
câştigat pentru că şi-au prezentat argumentele mai bine. Ludi e mai deştept decât 
opoziţia. Wolfovitz e mai deştept. Ei l-au convins pe preşedinte că este nevoie de o 
nouă politică de securitate”. De câştigat, au câştigat într-adevăr, dar au avut şi 
dreptate. Democratul Robert Pearl, cel mai vechi membru din Senatul american şi 


unul din puţinii membri ai Congresului care au votat împotriva războiului, e convins 
că nu. „A devenit dureros de limpede după terminarea războiului că Irakul nu 
reprezenta nici o ameninţare pentru Statele Unite. Exagerarea enormă de către echip * 
Bush a armelor de distrugere în masă ca justificare pentru o invazie preventivă e m. 
mult decât jenantă. Ea ridică întrebări serioase privind folosirea puterii în mod 
iresponsabil”. 

Ai putere, ai dreptate, sună o vorbă englezească veche şi resemnată. Decât că 
Statele Unite şi Marea Britanie sunt democraţii, nu doar în sensul că, la patru ani o 
dată, se ţin alegeri nemăsluite, ci şi în sensul mai profund că cei care au puterea 
riscă să o piardă dacă nu o exercită în mod responsabil. Deocamdată, la Londra cel 
puţin, au pierdut puterea doi miniştri care s-au opus războiului. Unul din ei, Claire 
Shoold, care a demisionat după război, considerând ilegal regimul de ocupaţie 
impus fără aviz ONU, declara săptămâna trecută că s-a aflat că expertul juridic al 
guvernului formulase o opinie similară. „Aş vrea ca toată lumea să citească opinia 
expertului juridic, să reflecteze la legalitate, la rolul Marii Britanii în lume, la ce fel de 
țară vrem să fim. E în joc ceva foarte important aici; pentru Naţiunile Unite, pentru 
legislaţia internaţională şi pentru rolul Marii Britanii în lume. Şi toţi ar trebui să 
reflecteze la cum să facem ca țara noastră să fie de partea dreptăţii”. 

SINUCIDERILE 
ÎN ROMÂNIA 


Numărul sinuciderilor a crescut în România la o medie de 10 pe zi, ajungând 
în anul 2002 la 3.486 cazuri. Dacă la o sută de mii de locuitori media pe țară a 


sinuciderilor este de 15,5 pe an, fruntaşe dacă putem spune aşa, sunt județele 
Harghita 38,7 cazuri la suta de mii de locuitori, Covasna cu 35,2 cazuri, Satu 
Mare 32,5 şi Tg. Mureş 28,6. Semnificativ este faptul că în judeţele cu o proporţie 
importantă de populaţie maghiară numărul sinuciderilor este simțitor mai mare 
decât în restul țării. Cei mai mulți sinucigaşi recurg la spânzurătoare 75%, intoxicare 
voluntară 10%, precipitare 9%. Aceste date sunt cuprinse în raportul anual al 
Institutului de Medicină Legală «Mina Minovici». 


e Sondajul de opinie, efectuat între 
4-11 aprilie de Facultatea de Ştiinţe Politice 
Bucureşti şi Facultatea Mathesis, dă 
pentru Bucureşti următoarele date; 

— la alegerile parlamentare rezultatele 
ar fi fost: 37,9% PSD, 20,6% PD, 18,6% 
PNL, 12% PRM, 4,1% PUR, 3,7% 
PNŢCD; 

— la alegerile pentru preşedinte: 23,8% 
Adrian Năstase, 17,6% Theodor Stolojan, 
17,5% Traian Băsescu; 

— încrederea în personalități politice 
era: 48 puncte Traian Băsescu, 45 Mircea 
Geoană, 41 Ion Iliescu, 33 Theodor 
Stolojan, 30 Adrian Năstase; 

— alegerile pentru Consiliul Municipal 


„ar fi avut ca rezultate: 36% PD, 31,8% 


PSD, 14,3% PNL, 9,4% PRM, 3% 
PNŢCD; 

— în disputa dintre Primarul general 
şi consilierii locali PSD, bucureştenii sunt 
pentru primar 49,9%, iar pentru consilieri 
11,6%. 

* Sondajul IMAS realizat în luna 
mai indică pentru toată țara: 

— preferințele pe partide sunt: 43,9% 
PSD, 19,6% PRM, 17%: PNL, 10,9% 
PD, 5,8% UDMR; 

— iar pentru Bucureşti, preferințele pe 
partide sunt: 36,7% PNL, 34,6% PSD, 
11,7% PD. 

Diferenţele între acest sondaj şi cel 
al studenţilor de la Facultatea de Ştiinţe 
Politice sunt mari şi relevă fie ne- 
profesionalismul, fie înclinația către 
partidul de guvernământ a IMAS. 

e Barometrul GfK publicat la 26 mai 
arată: (8 

— 34% din populaţie o duce mai prost 
decât anul trecut, față de 17% care afirmă 
că o duc mai bine; 

— 50% trăiesc de pe o zi pe alta, iar 
80% nu economisesc bani; 

— 54% dintre români abia îşi acoperă 


cheltuielile curente, faţă de 61% dintre 


polonezi şi 73% dintre bulgari; 
— 89% dintre români cred că nu-și 


„ vorcumpăra un automobil în următorii doi 


ani, față de 10% care susţin că vor 


cumpăra; 


— 93% nu se gândesc să-şi achi- 


: ziţioneze locuință sau casă de vacanţă faţă 
de 6% care speră acest lucru; 


_— 23% vor face îmbunătăţiri privind 


confortul locuinţei; 

— 32% cred că preţurile vor creşte 
mai repede, iar 47% cred că preţurile vor 
creşte constant; 

— 9% cred că vor sta mult mai prost 
cu banii peste un an; 25% cred că vor sta 
puțin mai bine şi doar 2% se aşteaptă să 
trăiască mult mai bine. 

e Economiile populaţiei comunicate 
de Banca Naţională sunt de 7 milioane lei 
în medie pe cap de locuitor, în timp ce în 
Bucureşti depunerile se ridică la 27 
milioane pe cap de locuitor. Economiile 
în valută sunt în medie echivalentul a 2,5 
milioane lei; şi de data aceasta Bucureştiul 
fiind pe primul loc cu echivalentul a 15 
milioane lei de locuitor. 

e Clasamentul competitivităţii 
realizat de Institutul Internaţional pentru 
Managementul Dezvoltării de la Lausanne 
plasează România pe locul 23 din 59 de 
state cu peste 20 de milioane de locuitori. 
Primele state din clasament sunt SUA, 
Australia şi Canada, iar dacă acceptăm ca 
punctaj al primei clasate 100, gradul de 
competitivitate al României este de 33%. 
Este de remarcat că din țările candidate la 
UE având peste 20 de milioane locuitori, 
România se plasează pe locul 23, Turcia 
ocupând locul 25, iar Polonia 27. 

e Salariul mediu pe aprilie a fost de 
6.885.534 lei brut şi 4.955.273 lei net, în 
creştere cu 6,8% față de luna precedentă. 
Majorarea se datorează în principal plății 

primelor trimestriale şi a stimulentelor cu 
ocazia sărbătorilor de Paşte, precum şi 
sumelor compensatorii pentru personalul 
disponibilizat. Salariul mediu a scăzut față 
de martie la edituri, în poligrafie şi 
reproducerea pe suport magnetic a 
înregistrărilor, în învățământ și sănătate. 

O anomalie a sistemului de salarizare 
este considerată de Mugur Isărescu, 
guvernatorul BNR, faptul că salariile cresc 
în sectoarele neperformante şi scad în cele 
«care trag» economia. Astfel în sectorul 

de energie electrică, termică şi gaze salariul 
mediu a crescut cu 10% ajungând la 12,4 
milioane lei brut respectiv 8,5 milioane lei 
net, în condiţiile în care aceste sectoare 
sunt producătoare de pierderi şi au mari 
datorii. 

În schimb, industria textilă şi de 
îmbrăcăminte, care contribuie cu o cifră 

de afaceri de peste un miliard de dolari la 
export, fiind rentabilă şi competitivă, 
înregistrează un salariu mediu net de 2,8 
milioane lei, salariu mediu aflat pe ultimul 
loc dintre sectoarele de producţie ma- 
terială. 

Faţă de limita sărăciei absolute, pe 
care Banca Mondială a fixat-o la 4 dolari 
pe zi, un salariat mediu din sectorul 
termo-electric cu pierderi şi nerentabil 
trăieşte cu 8,80$ pe zi, în timp ce în 
sectorul textile-îmbrăcăminte, rentabil şi 
aducător de valută, angajatul cu salariul 
mediu net trăieşte cu 2,90$ pe zi. 

Din pas adoxurile productivităţii, 
competitivităţii şi salarizării în economia 
post-revoluționară! 

e Inflaţia în luna aprilie a fost de 
1,1% faţă de luna precedentă şi de 4,3% 
faţă de decembrie 2002. Preţurile au 
crescut cu 1,6% la servicii, 1,3% la 
produse alimentare, 0,6% la produse 
nealimentare. Pe servicii şi mărfuri 
individualizate creşterile cele mai mari s-au 
înregistrat la servicii medicale 3,9%, 
apă-canal-salubritate 3,4%, zahăr 6%, 
miere 4,7%, cărți, ziare, reviste 3,1%. 

e Numărul mediu al pensionarilor 
în primul trimestru al anului 2003 a fost 
de 6.336.000 persoane, conform datelor 
publicate de Institutul Naţional de 
Statistică. Raportul dintre numărul 
pensionarilor şi cel al salariaţilor a fost de 
1.5 pensionari la-un salariat. Pensia medie 
în aceeaşi perioadă a reprezentat 51,3% 
din salariul mediu net pe economie. 

* Salariile sub limita de impozitare 
afectează 32% dintre salariați, iar 43% au 
salarii la nivelul minim de taxare, ceea ce 
face ca trei sferturi din angajaţi să aibă 
venituri mici, comunică Ministerul 
Finanţelor Publice. 

* Produsul Intern Brut al României 
în primul trimestru al anului 2003 a fost 
de 327.703 miliarde lei, adică 9,1 miliarde 
euro, în timp ce concernul Daimler 
Chrysler, producătorul automobilelor 
Mercedes, a înregistrat un venit de 33,7 
miliarde euro. 

e Carta Albăa Întreprinderilor Mici 
şi Mijlocii (IMM) din România arată că 
mai mult a€ jumătate din cele 405.932 
IMM-uri nu au profit; aproape 40% dintre 
ele au pierderi, iar peste 10% sunt la limita 
supravieţuirii având profit zero. Faţă de 
întreprinderile mici şi mijlocii din Uniunea 
Europeană care au o rată a profitului de 
10%, la noi rata medie a profitului la cele 
aproape 50% din întreprinderile mici şi 
mijlocii rentabile este de numai 5,2%, ceea 
ce nu le dă putinţa dezvoltării. Mai trebuie 
menţionat că aceste întreprinderi îşi achită 
impozitele şi taxele în proporţie de peste 
95%, constituind o sursă importantă şi 
stabilă de încasări bugetare. 

* Autorităţile româneşti nu se mişcă 
şi nu fac progrese, nici măcar mărunte dacă 
nu sunt «împinse de la spate», a declarat 
o oficialitate europeană şi, întrucât este şi 
părerea noastră, menționăm în fiecare 


ECONOMIE 


număr al gazetei noastre şuturile pe care 
le primim de la alţii şi care ne fac să 
avansăm. 

e Astfel, ziarul «Le Monde» din || 
mai face o descriere a intervențiilor străine 
Şi a disperării premierului român în fața 
celor care-i reproşează modestele măsuri 
anticorupţie precum şi limbajul colorat 
dacă nu chiar trivial: „Arătaţi-mi corupții 
ca să-i împuşc pe stadion. M-am săturat 
de toţi cei care se plimbă cu corupţia în 
gură”. 

* Cristopher Smith, preşedintele 
Comisiei Helsinki din Congresul SUA, a 
rostit astfel în Senatul american cu prilejul 
ratificării aderării României la NATO: 
„Sunt îngrijorat că după intrarea României 
în NATO impulsul reformelor în România 
s-ar putea stinge... Restituirea proprietăţii 
în România a fost lentă şi ineficientă, iar 
legile introduse de guvern pentru a aborda 
problema sunt lipsite de transparenţă, 
complicate şi nu au fost aplicate efectiv”. 

e Jonathan Scheelle, şeful De- 
legaţiei Comisiei Europene în România, a 
declarat la Timişoara: „Eliminarea corupției 
depinde de reforma din administraţie şi mai 
ales din Justiţie. Pentru că fenomenul de 
corupție apare aici, trebuie rezolvată urgent 
problema independenţei acestui sistem în 
raport cu forța politică... Cred că corupţia 
este adesea rezultatul unui sistem admi- 
nistrativ şi juridic deficitar. Deci eliminarea 

corupției sau reducerea ei depinde în mod 


primordial de reforma care urmează să fie 


realizată în aceste două domenii”. 


